section_heading: Životopis
paragraph_text: Godine 1504. postao je ugarski palatin i tu dužnost obnaša do kraja života. Bio je jedan od vođa dvorske stranke i protivnik odluke o zabrani izbora stranaca na hrvatsko-ugarsko prijestolje, iako ju je naposljetku potpisao. Za odsutnosti kralja Vladislava II. (1490. – 1516.), koji je boravio u Češkoj 1509. godine, upravljao je kao namjesnik zemljom. Zajedno s dijelom velikaša planirao je oduzeti Mlečanima Dalmaciju tijekom njihova sukoba s Cambraiskom ligom.